स्वरा भास्कर ने BJP उम्मीदवार तेजस्वी सूर्या को Twitter पर दिया जवाब, लिखा-  पढ़ लिख लो संघियों...  
तेजस्वी ने 2013 में किया था यह ट्वीट
बीजेपी से चुनाव लड़ रहे हैं तेजस्वी
स्वरा भास्कर ने यूं दिया रिप्लाई
बॉलीवुड एक्ट्रेस स्वरा भास्कर (Swara Bhaskar) सोशल मीडिया पर अपनी बेबाक राय रखने के लिए पहचानी जाती हैं और वे ट्रोलर्स को भी करारे जवाब देती हैं. लोकसभा चुनाव 2019 (Lok Sabha Election 2019) के मद्देनजर चुनावी सरगर्मियां जोरों पर हैं. ऐसे में हर कोई अपनी विचारधारा के मुताबिक ट्वीट कर रहा है. भारतीय जनता पार्टी (BJP) के 28 वर्षीय तेजस्वी सूर्या (Tejasvi surya) दक्षिणी बेंगलुरु से चुनाव लड़ रहे हैं और उन्होंने Twitter पर एक कोट ट्वीट किया था, जिसे पूर्व प्रधानमंत्री जवाहर लाल नेहरू का बताया था. स्वरा भास्कर (Swara Bhaskar) ने इस ट्वीट पर अपना रिएक्शन दे दिया है और संघ से जुड़े लोगों को पढ़ने-लिखने की सलाह भी दे डाली है. 

“By education I am an Englishman, by views an internationalist, by culture a Muslim & a Hindu only by accident of birth." - Jawaharlal Nehru

स्वरा भास्कर (Swara Bhaskar) ने बीजेपी (BJP) नेता तेजस्वी सूर्या (Tejasvi surya) के 20 दिसंबर, 2013 के ट्वीट पर रिप्लाई करते हुए लिखा हैः 'कितनी बार एक ही स्टेटमेंट को फैक्ट चेक करें यार! यह बात किसी और ने नहीं बल्कि हिंदू महासभा के नेता एन.बी. खरे ने 1959 में कही थी. पढ़ लिख लो संघियों.' इस तरह स्वरा भास्कर ने एक न्यूज का लिंक भी लगाया है. स्वरा भास्कर ने लगभग छह साल पुराने इस ट्वीट पर रिप्लाई किया है. 

कितनी बार एक ही statement को fact check करें यार!!!! This statement was made by none other than #HinduMahasabha leader N.B. Khare in 1959!!! पढ़ लिख लो संघियोंhttps://t.co/VrW8OAWANp… https://t.co/11dcbtt1wR

बीजेपी (BJP) नेता तेजस्वी सूर्या (Tejasvi surya) ने छह साल पहले ट्वीट किया थाः 'शिक्षा से मैं इंग्लिशमैन हूं, विचारों से अंतराष्ट्रीयवादी, संस्कृति से मुस्लिम और जन्म के संयोग से हिंदू हूं. - जवाहर लाल नेहरू' स्वरा भास्कर ने तेजस्वी सूर्या के इसी ट्वीट पर रिप्लाई किया है और यह रिप्लाई खूब वायरल भी हो रहा है. स्वरा भास्कर के इस ट्वीट पर जमकर कमेंट आ रहे हैं. 
तेजस्वी सूर्या (Tejasvi surya) कर्नाटक के चिकमंगलूर के रहने वाले हैं और बासवांगुडी विधानसभा से विधायक एल.ए. रविसुब्रमण्यन के भतीजे हैं. सूर्या बीजेपी के साथ ही आरएसएस से भी जुड़े हुए हैं. तेजस्वी सूर्या ने ट्विटर पर अपने नाम के आगे चौकीदार लगा रखा है. सूर्या पेशे से वकील हैं और उन्होंने बेंगलुरु के इंस्टिट्यूट ऑफ लीगल स्टडीज से पढ़ाई की है. वह बीजेपी युवा मोर्चा कर्नाटक के प्रदेश महासचिव हैं. इतना ही नहीं सूर्या नेशनल सोशल मीडिया कैंपेन टीम 2019 के सदस्य भी हैं. तेजस्वी सूर्या की फेसबुक आईडी पर दी गई जानकारी के मुताबिक वह अखिल भारतीय विद्यार्धी परिषद के सचिव रह चुके हैं.